Indīgās sēnes

Indīgās sēnes ir sēņu valsts organismu grupa, kuru augļķermeņu sastāvā ir toksīni, kas izraisa organisma darbības traucējumus, saindēšanos vai pat nāvi. Saindēšanās ar sēnēm notiek sēņošanas laikā ievācot nepareizās sēņu sugas, sajaucot tās ar ēdamajām. Lielākā daļa šo sēņu izraisa nelabumu un vemšanu, bet daļa, piemēram, zaļā mušmire, aknu un nieru bojājumus, kas beidzas ar nāvi.

 Sēņu toksīni 

 Toksīns Letalitāte Iedarbība uz cilvēku Sastopamība Alfaamanitīns Nāvējošs Pēc 6—12 stundām sākas caureja un vemšana. Pēc 1—3 dienām rodas smagi aknu bojājumi, kas bez medicīniskas palīdzības gandrīz vienmēr beidzas ar nāvi. Zaļā mušmireBaltā mušmireApmalotā ķiverene Fellotoksīns Nav nāvējošs Izraisa nelabumu. Zaļā mušmire Orellanīns Nāvējošs Simptomi parādās 3—20 dienas pēc ieēšanas, kad sākas nieru mazspēja — slāpes, nogurums, sāpes nieru apvidū un vemšana. Iznīcina nieres 3 nedēļu laikā pēc ieēšanas. Sarkanbrūnā tīmeklene Muskarīns Var būt nāvējošs Ietekmē CNS un PNS darbību, kas izpaužas kā svīšana, acu asarošana, siekalošanās, pavājināta elpošana. Lielos daudzumos elpošana var vispār apstāties. Patujāra šķiedrgalvīteLauku piltuvene Giromitrīns Nāvējošs Neirotoksisks — ietekmē CNS un bloķē GABA receptoru darbību; tā rezultātā iestājas stupors, delīrijs, muskuļu krampji un līdzsvara zudums. Tāpat arī novērojama smaga vemšana un caureja. Noārda un iznīcina sarkanās asins šūnas, kas smagos gadījumos var beigties ar nāvi, pirms tam novērojama dzelte, nieru mazspēja, kā arī smaga anēmija. Parastā bisīte Koprīns Nav nāvējošs Ja lieto kopā ar alkoholu, izraisa saindēšanos ar vemšanu, galvassāpēm, vājumu.  Pelēkā tintene Ibotēnskābe Var būt nāvējošs Neirotoksisks — ietekmē CNS, ierosinot sedāciju, amnēziju, lielos daudzumos arī delīriju. To pavada nelabums un vemšana. Sarkanā mušmirePanteru mušmire Muscimols Nav nāvējošs Ietekmē CNS, ierosinot sedāciju un uztveres traucējumus, līdzīgi nebenzodiazepīniem un alkoholam. Sarkanā mušmirePanteru mušmire Psilocibīns un psilocīns Nav nāvējošs Ietekmē CNS, ierosinot uztveres traucējumus (psihedēliju). Psilocibīna sēnes Arabitols Nav nāvējošs Izraisa kuņģa darbības traucējumus dažiem cilvēkiem. Rauga sēne Bolesatīns Nav nāvējošs Izraisa kuņģa darbības traucējumus, kā arī spēcīgu nelabumu un vemšanu. Velna beka Ergotamīns Nāvējošs Ietekmē sirdsdarbību un asinsriti, kas var beigties ar gangrēnu un nāvi. Melnie graudi

 Ārējās saites 

Kategorija:Sēnes